ai4bharat/Pralekha huggingface dataset:
संरक्षण मंत्रालय
आशियाई स्पर्धांसाठीची चाचणी स्पर्धा म्हणून आयोजित वायएआय नौकानयन अजिंक्यपद स्पर्धा 2023चा मुंबईत समारोप
नवी दिल्ली, 14 फेब्रुवारी 2023
मुंबई येथील आर्मी यॉटिंग विभागाने 7 ते 13 फेब्रुवारी 2023 या कालावधीत मुंबईतील गिरगाव येथे वायएआय नौकानयन अजिंक्यपद स्पर्धेचे आयोजन केले होते. या स्पर्धा म्हणजे सप्टेंबर 2023 मध्ये चीन येथे होणाऱ्या आशियाई स्पर्धांच्या तयारीसाठीच्या तसेच ज्येष्ठ आणि कनिष्ठ श्रेणीतील खेळाडूंच्या क्रमवारीसाठी घेण्यात आलेल्या तिसऱ्या चाचणी स्पर्धा होत्या.
संपूर्ण देशातून 16 विविध क्लबअंतर्गत खेळणाऱ्या 189 खेळाडूंनी आठवडाभर सुरु असलेल्या या स्पर्धेत भाग घेतला. या स्पर्धांसाठी देशात प्रथमच फॉर्म्युला काईट प्रकारच्या बोटींच्या वापराची सुरुवात आणि सहभाग नोंदवण्यात आला.या स्पर्धेसाठी पुढील 14 प्रकारच्या नौकांचा वापर करण्यात आला:ज्येष्ठ वर्गासाठी आयएलसीए 7, आयएलसीए 6, 49ईआर, 49ईआरएफएक्स, 470 , एनएसीआरए 17 , आरएस:एक्स , आयक्यू फॉईल , फॉर्म्युला काईट  आणि कनिष्ठ वर्गासाठी भारतभरातील 12 विविध प्रशिक्षण आणि नौकानयन क्लबमधून खेळणाऱ्या 140 स्पर्धकांसाठी आयएलसीए 4 
या स्पर्धांच्या कालावधीत मध्यम ते तीव्र स्वरूपाच्या वाऱ्यांनी सर्व नाविकांना उत्तम साथ दिली. क्वीन्स नेकलेस आणि चौपाटी किनाऱ्यावरून मुंबईकरांना या स्पर्धेचा आनंद घेता आला.
आर्मी यॉटिंग विभागाच्या नाविकांनी या स्पर्धेत वर्चस्व प्रस्थापित करत पाच सुवर्णपदके, पाच रौप्य पदके आणि चार कांस्य पदकांची कमाई केली आणि लेझर, नाक्रा, आयक्यू फॉईल तसेच आरएस-एक्स वर्गांमध्ये आशियाई स्पर्धांतील निवड निश्चित केली.विष्णू सर्वानन आणि रम्या सर्वानन या भाऊ-बहिणीच्या जोडीने आशियाई स्पर्धेत सहभाग निश्चित केला आहे.
या स्पर्धेचे अंतिम निकाल खालीलप्रमाणे आहेत:-
-
-
-
- ILCA 4 Girls
- Gold - Neha Thakur 
- Silver - Pearl Colvalcar 
- Bronze - Divyanshi Mishra 
-
-
-
- RS:X Women
 Gold - Ishwarya Ganesh 
 Silver - Vidyanshi Mishra 
-
-
-
- ILCA 6
 Gold - Nethra Kumanan 
 Silver - Ritika Dangi 
 Bronze - Capt Sonal Goel 
-
-
-
- iQ Foil Women
 Gold - Katya Coelho 
-
-
-
- 49er
- Gold - KC Ganapathy and Varun Thakar 
- Silver - Anand Thakur and Satyam Rangad 
- Bronze - Prince Noble and Mannu Francis 
6. 49er FX
- Gold - Harshita Tomar and Shital Verma 
7. 470 mixed class
- Gold - Uma Chouhan  and CHS Reddy 
- Silver - Kongara Preethi  & Sudhanshu Shekhar 
- Bronze - Shraddha Verma and RK Sharma 
8. Formula Kite
- Gold - Chitresh Tatha 
- Silver - Ashish S Roy 
9. ILCA 4 Boys
- Gold - Adhvait Menon 
- Silver - Ekalavya Batham 
- Bronze - Akshat Kumar 
10. RS:X Men
- Gold - Hav Ebad Ali 
- Silver - Sep Ved Pathak 
- Bronze - Hav Mithlesh 
11. iQ Foil Men
- Gold - Nb Sub Jerome kumar 
- Silver - Dayne Coelho 
- Bronze - Saurabh Kumar 
12. Nacra 17
 Gold - Doiphode and Ramya Sarvanan 
 Silver - Ekta Yadav  and Karthik 
 Bronze - Lt Cdr Praveen Prabhakar  and Jayalaxmi 
13. ILCA 7
 Gold - Sub Vishnu Sarvanan 
 Silver - Hav Mohit Saini 
 Bronze - Hav Gitesh 
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
माहिती आणि प्रसारण मंत्रालय
कोरोना प्रतिबंधासाठी आवश्यक उपाययोजनाबाबत केंद्राकडे पाठपुरावा करणार
घाबरू नका, मात्र काळजी निश्चित घ्या…
केंद्रीय माहिती व प्रसारण मंत्री प्रकाश जावडेकर यांचे व्हिडीओ कॉन्फरन्सींगच्या माध्यमातून आवाहन
पुणे, 21 मार्च 2020
कोरोना प्रतिबंधाबाबत प्रशासनाच्या वतीने सुरू असलेल्या उपायोजना समाधानकारक असून कोरोना प्रतिबंधासाठी केंद्रीय पातळीवरून आवश्यक असलेल्या उपाययोजनांसाठी तातडीने पाठपुरावा करणार असल्याचे सांगतानाच घाबरू नका, मात्र काळजी निश्चित घ्या, असे आवाहन केंद्रीय माहिती व प्रसारण मंत्री प्रकाश जावडेकर यांनी व्हिडीओ कॉन्फरन्सींगच्या माध्यमातून केले.
कोरोनाच्या पार्श्वभूमीवर प्रतिबंधात्मक उपाययोजनांबाबत केंद्रीय माहिती व प्रसारण मंत्री श्री. जावडेकर यांनी आज विभागीय आयुक्त, जिल्हाधिकारी, पुणे मनपा आयुक्त, पिंपरी चिंचवड मनपा आयुक्त यांच्याशी संवाद साधला. कोरोना संदर्भात नागरिकांनी आवश्यक ती घ्यावयाची खबरदारी व त्यासंदर्भात प्रशासनाच्या वतीने सुरू असलेली करावयाची कार्यवाही आणि उपाययोजनांबाबतचा त्यांनी सविस्तर आढावा घेतला. यावेळी विभागीय आयुक्त डॉ. दिपक म्हैसेकर, जिल्हाधिकारी नवल किशोर राम, पुणे महानगरपालिकेचे आयुक्त शेखर गायकवाड, पिंपरी चिंचवडमहानगरपालिकेचे आयुक्त्त श्रावण हर्डीकर यांनी कोरोनाबाबत सविस्तर माहिती दिली.
केंद्रीय मंत्री जावडेकर म्हणाले, पुणे जिल्हयात कोरोना प्रतिबंधासाठी आरोग्य व्यवस्था, औषधांची पुरवठा तसेच जनजागृतीचे कार्य निश्चितच समाधानकारक आहे. माहिती व प्रसारण मंत्रालयाच्या वतीने कोरोना संदर्भात आवश्यक ती जनजागृती केली जाईल. कोरोना उपाययोजना करताना केंद्र सरकारकडून असलेल्या अपेक्षा पूर्ण करण्यासाठी आपण तातडीने पाठपुरावा करणार असल्याचे त्यांनी सांगितले. सामान्य नागरिकांमधील काही व्यक्तींना कोरोनाबाबत आवश्क प्रशिक्षण देणे आवश्यक आहे. जेणेकरून या व्यक्ती त्या क्षेत्रातील इतर नागरिकांना माहिती देऊ शकतात. सोशल डिस्टन्सबाबत जागृती करावी लागणार असल्याचेही त्यांनी सांगितले.

RT/DR
(Visitor Counter : 109
संरक्षण मंत्रालय
स्वर्णीम विजय मशाल हवाई दलाच्या मुंबई केंद्रात दाखल
मुंबई, 3 सप्टेंबर 2021
1971 च्या युद्धात भारताने पाकिस्तानवर मिळवलेल्या विजयाला 50 वर्षे पूर्ण झाल्याबद्दल स्वर्णिम विजय वर्षाच्या उत्सवाचा एक भाग म्हणून, विजय मशाल आज मुंबईतील कलिना येथील हवाई दलाच्या केंद्रात दाखल झाली.
भारताच्या विजयाचे प्रतीक असलेली विजय मशाल, पंतप्रधान नरेंद्र मोदी यांनी 16 डिसेंबर 2020 रोजी दिल्ली येथे प्रज्वलित केली, आता या मशालीचा देशभरात चारही दिशांना प्रवास सुरु आहे. वेस्टर्न सेक्टर व्हिक्टरी फ्लेम, ज्याला 'स्वर्णिम विजय मशाल' असेही म्हणतात, ती 1 सप्टेंबर 2021 रोजी मुंबईत दाखल झाली आणि गेट वे ऑफ इंडिया येथे महाराष्ट्राचे मुख्यमंत्री श्री उद्धव ठाकरे यांनी या मशालीचे स्वागत केले.
सागरी हवाई मोहीम मुख्यालयाचे हवाई अधिकारी कमांडिंग विशिष्ट पदक आणि विशिष्ट सेवा पदक प्राप्त एअर व्हाईस मार्शल एस.आर.सिंह यांनी मुंबईतील हवाई दलाच्या केंद्रात विजय मशालीचे स्वागत केले. मुंबईतील हवाई दलाच्या केंद्रात विजय मशालीचे स्वागत करताना सागरी हवाई मोहीम मुख्यालयाचे हवाई अधिकारी कमांडिंग विशिष्ट पदक आणि विशिष्ट सेवा पदक प्राप्त एअर व्हाईस मार्शल एस.आर.सिंह यांनी या युद्धात सहभागी झालेल्या जेष्ठ सैनिकांना सन्मानित केले.
ही मशाल आज मुंबईतील हवाई दल केंद्र येथे पोहोचल्यानंतर सागरी हवाई मोहीम मुख्यालयाचे हवाई अधिकारी कमांडिंग विशिष्ट पदक आणि विशिष्ट सेवा पदक प्राप्त एअर व्हाईस मार्शल एस.आर.सिंह यांनी मशालीचे स्वागत केले. 1971 च्या युद्धात प्रत्यक्ष सहभागी झालेल्या युद्धातील जेष्ठ सैनिकांचा या कार्यक्रमात गौरव करण्यात आला.काही जेष्ठ सैनिकांनी या कार्यक्रमात बोलताना त्यांचे शौर्याचे गौरवशाली अनुभव कथन केले.
विजय मशाल 09 सप्टेंबर 2021 पर्यंत मुंबईतच ठेवली जाईल त्यानंतर ही मशाल गोव्यातील पणजीला रवाना होईल. देशासाठी दिलेल्या शौर्य सेवेबद्दल सन्मानार्थ ही विजय मशाल 1971 च्या युद्धातील शौर्यासाठी चक्र पुरस्कार्थींच्या आणि सर्वोच्च बलिदान देणाऱ्या सैनिकांच्या घरीही नेण्यात येणार आहे.
सागरी हवाई मोहीम मुख्यालयाचे हवाई अधिकारी कमांडिंग विशिष्ट पदक आणि विशिष्ट सेवा पदक प्राप्त एअर व्हाईस मार्शल एस.आर.सिंह यांनी विजय मशाल स्वागत समारंभाच्या उपस्थितांना संबोधित केले.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
अर्थ मंत्रालय
सेबीच्या नियंत्रणाखाली सामाजिक उद्यम आणि स्वयंसेवी संस्थांसाठी सामाजिक शेअर बाजाराची निर्मिती करण्याचा केंद्रीय अर्थसंकल्पात प्रस्ताव
आरबीआयचे रोखेधारक आणि सेबीच्या ठेवीदारांमध्ये समन्वयासाठी सरकार आवश्यक त्या उपाययोजना करणार
नवी दिल्ली, 5 जुलै 2019
केंद्रीय अर्थ आणि कंपनी व्यवहार मंत्री निर्मला सितारमन यांनी आज संसदेत 2019-20 साठीचा अर्थसंकल्प सादर केला. याप्रसंगी त्यांनी सामाजिक शेअर बाजार  निर्मितीचा प्रस्ताव सादर केला.
अर्थमंत्री म्हणाल्या, समावेशी विकास आणि आर्थिक समावेशनासाठी भांडवलीबाजार सामान्यांपर्यंत पोहचवण्याची हीच वेळ आहे. त्या पुढे म्हणाल्या की, “ मी प्रस्ताव ठेवते की, इलेक्ट्रॉनिक फंड उभारण्यासाठीचे व्यासपीठ-सामजिक शेअर बाजार-जो की भारतीय प्रतिभूती आणि विनिमय मंडळ म्हणजेच सेबीच्या नियंत्रणाखाली असेल. या माध्यमातून सामाजिक उद्यम आणि स्वयंसेवी संस्थांची नोंदणी करुन त्यांना सामाजिक कल्याणासाठी म्युचुअल फंडांप्रमाणे भांडवल उभारणी करतील”.
अर्थमंत्री पुढे म्हणाल्या की, किरकोळ गुंतवणुकदारांना ट्रेझरी बिल्स आणि सरकारी रोख्यांच्या माध्यमातून गुंतवणूक करता येणे महत्वाचे आहे. यासाठी भारतीय रिझर्व्ह बँकेच्या प्रयत्नांना रोखे बाजाराच्या माध्यमातून मदत करावी लागेल. यासाठी भारतीय रिझर्व्ह बँकेचे रोखेधारक आणि सेबीचे ठेवीदार यांच्यामध्ये समन्वयाने ट्रेझरी बिल्स आणि सरकारी रोखे यांच्यात निर्धोक हस्तांतरण आवश्यक आहे. यासाठी सरकार आरबीआय आणि सेबीसोबत सल्लामसलत करुन योग्य त्या उपाययोजना हाती घेईल.
G.C/S.Thakur/P.M
(Visitor Counter : 118
उपराष्ट्रपती कार्यालय
50 टक्के मानवतेला न्याय दिला नाही तर समाज प्रगती करू शकत नाही - उपराष्ट्रपती
नवी दिल्ली, 27 सप्टेंबर 2023
50 टक्के मानवतेला न्याय न देऊ शकणारा समाज आपली प्रगती करू शकत नाही, असे उपराष्ट्रपती जगदीप धनखड यांनी म्हटले आहे. नारी शक्ती वंदन अधिनियम हे ‘युगकालीन विकास’ म्हणून संमत झाल्याबद्दल कौतुक करताना, हे विधेयक महिलांच्या हक्कांची मान्यता आणि त्यांच्या हक्कांची पुष्टी करत आहे यावर उपराष्ट्रपतींनी भर दिला.
राजस्थानमधील पिलानी येथील बिर्ला इन्स्टिट्यूट ऑफ टेक्नॉलॉजी अँड सायन्स  च्या विद्यार्थ्यांना आणि प्राध्यापकांना ते आज संबोधित करत होते. लोकांच्या जीवनात सुधारणा करण्यासाठी शिक्षण सर्वात ‘प्रभावी आणि सामर्थ्यशाली ’ यंत्रणा असून शिक्षणाच्या माध्यमातूनच भारताच्या विकासाला गती मिळत आहे, असे ते म्हणाले.
परिवर्तनाचे शिलेदार आणि लोकशाहीतील एक महत्वाचा घटक म्हणून विद्यार्थ्यांची भूमिका अत्यंत महत्वाची असते. विद्यार्थ्यांनी आपल्या प्रतिनिधींकडे नेहमीच कार्याचा लेखाजोखा मागितला पाहिजे असे त्यांनी सांगितले. लोकशाही प्रक्रियेत जबाबदारी आणि नागरिकांच्या सहभागाचे महत्त्व पटवून देत संसदेत याचिका सादर करण्याचा अधिकार प्रत्येक नागरिकाला आहे, यावर त्यांनी भर दिला.S.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
केंद्रीय आरोग्य सचिव रूग्णसंख्येत जास्त वाढ होत असलेल्या, आणि मृत्युदर जास्त असलेल्या 6 राज्यांतील/ केंद्रशासित प्रदेशातील आरोग्य सचिवांची बैठक घेणार
राज्यांना कडक प्रतिबंधात्मक उपाययोजना आखून आणि आरटी-पीसीआर चाचण्यांचा पूर्णतः उपयोग करून रोगप्रसाराची साखळी तोडून मृत्यु दर 1%पेक्षा कमी आणण्यास बजाविले
नवी दिल्ली, 6 सप्टेंबर 2020
केंद्रीय आरोग्य मंत्रालय कोविड महामारीच्या प्रसारावर कृतीशीलपणे लक्ष ठेवून आहे आणि ज्या जिल्ह्यातील सक्रिय कोविड रूग्णांची संख्या आणि मृत्यु दर वाढत आहे अशा सर्व संबंधित राज्ये आणि केंद्रशासित प्रदेशांतील अधिकाऱ्यांशी प्रभावीपणे संवाद साधत असून त्यांना या संकटाचे व्यवस्थापन करण्यासाठी मार्गदर्शन करत आहे.
या संदर्भात केंद्रीय आरोग्य सचिवांनी महाराष्ट्र, पश्चिम बंगाल, गुजरात, पुडूचेरी ,झारखंड आणि दिल्ली या राज्यांतील आरोग्य सचिवांशी व्हिडिओ कॉन्फरन्सद्वारे बैठक घेऊन संवाद साधला आणि त्यांच्या अधिपत्याखाली येणाऱ्या 33 जिल्ह्यांतील प्रतिबंधात्मक योजना आणि कोविड व्यवस्थापनाचा आढावा घेतला.
यात महाराष्ट्रातील पुणे, नागपूर, ठाणे, मुंबई, मुंबई उपनगरे,कोल्हापूर, सांगली,नाशिक, अहमदनगर ,रायगड, जळगाव, सोलापूर, सातारा, पालघर, औरंगाबाद, धुळे आणि नांदेड या जिल्ह्यांचा समावेश आहे.
बैठकीतील सदस्यांना संबोधित करताना केंद्रीय सचिवांनी या रोगावर अंकुश ठेवण्यासाठी आणि पर्यायाने रोगाच्या प्रसाराची साखळी तोडण्यासाठी सक्रीय रुग्णांचा शोध घेत ,इतर रोगांनी ग्रस्त आणि वयोवृद्धांवर लक्ष केंद्रित करून ,बाधित भागात पुन्हा भेट देऊन आणि तेथील प्रतिबंधात्मक उपाययोजना वाढविण्याची तसेच चाचण्यांचा वेग वाढवत सक्रीय दर 5%हून कमी करण्याची गरज असल्याचे अधोरेखित केले.
यावेळी विविध राज्यांतील आरोग्य सचिवांनी आपापल्या जिल्ह्यांतील कोविड -19 च्या सध्याच्या परिस्थितीचे तपशीलवार विश्लेषण सादर केले. त्यांनी पुढील महिन्यात हाती घेत असलेल्या कार्यक्रमाची आणि कृती आराखड्याची सांगोपांग चर्चा केली.
राज्ये/केंद्रशासित प्रदेशांना विशिष्ट भागात पावले उचलण्याचा सल्ला दिला आहे:
- रोगाचा प्रादुर्भाव रोखण्यासाठी, कडक प्रतिबंधात्मक उपाययोजना अंमलात आणाव्यात आणि सामाजिक अंतर राखण्याचे पालन आणि कडक परीमितीचे पालन करणे , तसेच घराघरांत जाऊन सक्रीय रुग्णांचा शोध घेणे.
- जिल्ह्यात सर्वत्र चाचण्यांचा वेग वाढवत रूग्ण ओळखणे आणि गरज भासल्यास आरटी-पीसीआर चाचण्यांची क्षमता वाढविणे.
- आजार वाढल्यास, गृह विलगीकरणातील रुग्णांवर चांगल्या प्रकारे लक्ष ठेवणे आणि रूग्णालयात लवकर दाखल करून घेण्यासाठी प्रभावीपणे अंमलबजावणी करणे.
- वयोवृद्ध आणि इतर रोगांनी ग्रस्त असलेल्या रुग्णांना त्वरीत आणि लवकर रुग्णालयात दाखल करून वैद्यकीय उपचार पुरविणे.
- वैद्यकीय कर्मचाऱ्यांना या रोगाची लागण होऊ नये यासाठी रुग्णालयांमध्ये प्रभावी संसर्ग नियंत्रण ठेवणे.
- जिल्हाधिकारी आणि इतर कार्यकारी अधिकारी व्यक्तींनी जिल्ह्यासाठी विशिष्ट योजना तयार करून आणि ती अद्ययावत करत या महामारीचे व्यवस्थापन करण्यासाठी कठोरपणे प्रयत्न करणे.
B.Gokhale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
अर्थ मंत्रालय
दारिद्र्य निर्मूलनासाठी भारताने आर्थिक विकासावर सातत्याने लक्ष केंद्रित केले पाहिजे- आर्थिक सर्वेक्षण-2020-21
नवी दिल्ली, 29 जानेवारी 2021
केंद्रिय अर्थ आणि कॉर्पोरेट कार्य मंत्री श्रीमती.निर्मला सीतारामन यांनी आज संसदेत आर्थिक सर्वेक्षण २०२०-२१ सादर करताना आर्थिक विकासावर स्पष्टपणे जोर देताना सांगितले की, भारताचा विकासाचा टप्पा पाहता, भारताला समग्र भागीदारी वाढवून गरिबांना दारिद्र्यातून बाहेर काढण्यासाठी आर्थिक विकासावर सातत्याने लक्ष केंद्रित करायला हवे.
आर्थिक सर्वेक्षणात सांगितले आहे की,एकीकडे असमानता आणि सामाजिक आर्थिक परिणाम आणि दुसरीकडे आर्थिक विकास आणि सामाजिक आर्थिक परिणाम यांच्यामधील भारतातील संबंध विकसित अर्थव्यवस्थांमध्ये आढळलेल्या निष्कर्षांपेक्षा वेगळा आहे.
विकसित देशांच्या तुलनेत भारतात आर्थिक विकास आणि असामनतेचा संबंध सामाजिक आर्थिक निर्देशकावर त्याच्या परिणामांच्या स्वरूपात वेगळा आहे.
राज्यांमध्ये आरोग्य, शिक्षण, आयुर्मान, बालमृत्यू, जन्म आणि मृत्यू दर, प्रजनन दर, गुन्हेगारी, अंमली पदार्थांचा वापर आणि मानसिक आरोग्यासह विविध सामाजिक आर्थिक निर्देशांकांसोबत असमानता आणि दरडोई उत्पन्नाच्या परस्पर संबंधांचे परीक्षण करून आर्थिक सर्वेक्षण याा निष्कर्षांपर्यंत पोहोचले आहे.
हे विश्लेषण दर्शवते की, आर्थिक विकास आणि असमानता या दोन्ही गोष्टींचे सामाजिक आर्थिक निर्देशकांशी समान संबंध आहेत.या विश्लेषणाच्या आधारावर 2020-21 च्या आर्थिक सर्वेक्षणात भारतात असे आढळून आले आहे की, "भारतात आर्थिक विकासावर असमानतेपेक्षा दारिद्र्य निर्मूलनाचा अधिक प्रभाव पडतो."आर्थिक विकासाला राज्य स्तरावर दरडोई उत्पन्न वाढ दर्शविण्यात आली आहे.
आर्थिक सर्वेक्षण 2020-21 हे दर्शवते की, उच्च आर्थिक विकासामुळे भारत आणि चीन मधल्या गरीबीत लक्षणीय घट झाल्याचे सर्वेक्षणात नमूद करण्यात आले आहे.
आर्थिक सर्वेक्षण 2020-21 मध्ये असा निष्कर्ष काढण्यात आला आहे की, आर्थिक विकासाच्या धोरणावर लक्ष केंद्रित केल्याचा अर्थ असा नाही की, पुनर्वितरीत उद्दिष्ट महत्वहीन आहेत. मात्र आर्थिक भागीदारीचा आकार वाढला तरच विकसनशील अर्थव्यवस्थेत पुनर्वितरण व्यवहार्य आहे.
थोडक्यात, भारतासारख्या विकसनशील देशासाठी आर्थिक सर्वेक्षण 2020-21 मध्ये अशी शिफारस आहे की, जिथे विकासाची क्षमता अधिक आहे आणि दारिद्र्य निर्मूलनाची संधीही महत्वपूर्ण आहे तिथे निकटच्या भविष्यात आर्थिक भागीदारीचा आकार वाढवण्यासाठी सातत्याने लक्ष केंद्रित करणे आवश्यक आहे.G.Chippalkatti/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 361
ऊर्जा मंत्रालय
ऊर्जा मंत्रालयाने केंद्रीय वीज प्राधिकरणाला शक्ती B   अंतर्गत कोळसा वापरणार्या वीज प्रकल्पांसाठी देशांतर्गत कोळशाचे पात्र प्रमाण निश्चित करण्याचे निर्देश दिले
कोळशासाठी बोली लावणार्या आणि एक्सचेंजमध्ये वीज विकणार्या खाजगी जनरेटरसाठी आयात कोळशामध्ये 10% मिश्रण अनिवार्य
ऊर्जा मंत्रालयाने केंद्रीय वीज प्राधिकरणाला शक्ती B  अंतर्गत कोळसा वापरणार्या वीज प्रकल्पांसाठी देशांतर्गत कोळशाचे पात्र प्रमाण निश्चित करण्याचे तसेच मिश्रणासाठी 10% आयात केलेला कोळसा जो उर्जेच्या बाबतीत देशांतर्गत कोळशाच्या सुमारे 15% समतुल्य आहे तो देखील विचारात घेण्याचे निर्देश दिले आहेत. शक्ती B   ही कोळशासाठी बोली लावण्याची, या कोळशाचा वापर करून वीज निर्मिती करण्याची आणि डे अहेड मार्केट  किंवा अल्पकालीन पीपीएसाठी DEEP पोर्टल अंतर्गत एक्सचेंजमध्ये विकण्याची क्षमता असलेल्या वीज प्रकल्पांसाठीची विंडो आहे.
अशा प्रकल्पांसाठी, मंत्रालयाने वीज प्राधिकरणाला 15 जून 2022 ते 31 मार्च 2023 या कालावधीत वीज निर्मितीसाठी वजनानुसार 10% अनिवार्य मिश्रणाच्या आधारावर वापरलेल्या कोळशाच्या प्रमाणाचे   विंडो अंतर्गत खरेदी केलेला) गणना करण्याचे निर्देश दिले आहेत. यामुळे या प्रकल्पांना आयात केलेला कोळसा खरेदी करण्यासाठी सुमारे 3 आठवड्यांचा कालावधी मिळेल.
विजेची वाढलेली मागणी, आणि देशातील कोळसा कंपन्यांकडून होणारा कोळसा पुरवठा कोळशाची गरज पूर्ण करण्यासाठी पुरेसा नाही हा विचार करून, ऊर्जा मंत्रालयाने 28.04.2022 रोजी आयपीपीसह सर्व जनकोना वीज निर्मितीसाठी आयात कोळशाचे 10% मिश्रण करण्याची सूचना केली आहे. देशातील कोळसा पुरवठ्याला पूरक म्हणून असे करण्यात येत आहे.
पंतप्रधान कार्यालय
राष्ट्रीय क्रीडादिनानिमित्त पंतप्रधानांनी सर्व क्रीडापटूंना दिल्या शुभेच्छा
मेजर ध्यानचंद यांच्या जयंतीदिनी पंतप्रधानांनी त्यांना श्रद्धांजली देखील वाहिली
नवी दिल्ली 29 ऑगस्ट 2023
राष्ट्रीय क्रीडादिनानिमित्त पंतप्रधान नरेंद्र मोदी यांनी देशातील सर्व क्रीडापटूंना शुभेच्छा दिल्या आहेत.
पंतप्रधान मोदी यांनी मेजर ध्यानचंद यांच्या जयंतीदिनी त्यांना श्रद्धांजली देखील वाहिली आहे.
एक्स मंचावर लिहिलेल्या संदेशात पंतप्रधान म्हणाले;
“आजच्या राष्ट्रीय क्रीडादिनी, देशातील समस्त खेळाडूंना माझ्या शुभेच्छा. देशाप्रती त्यांनी दिलेल्या योगदानाचा भारताला अभिमान आहे. त्याचबरोबर, मेजर ध्यानचंद यांच्या जयंतीदिनी मी त्यांना श्रद्धांजली देखील वाहतो.”
Jaidevi PS/Sanjana/CYadav
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
भोपाळ इथे जानेवारी 2023 मध्ये होणारा भारतीय आंतरराष्ट्रीय विज्ञान महोत्सव -2022 हा भारताच्या G20 शिखर परिषदेच्या अध्यक्षकाळात होत असल्याने ठरणार अधिक महत्त्वाचा - केंद्रीय मंत्री डॉ जितेंद्र सिंह
नवी दिल्ली, 12 डिसेंबर 2022
केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी आज सांगितले की, भारतीय आंतरराष्ट्रीय विज्ञान महोत्सव -2022 भोपाळ येथे जानेवारी 2023 मध्ये आयोजित केला जाईल.भारताने G-20 चे अध्यक्षपद स्वीकारल्यानंतर होणाऱ्या प्रमुख कार्यक्रमांपैकी हा एक आहे.
नवी दिल्ली येथे एका पत्रकार परिषदेला संबोधित करताना डॉ जितेंद्र सिंह म्हणाले की, पंतप्रधान नरेंद्र मोदी यांच्या नेतृत्वाखालील सरकारच्या काळात गेल्या 8 वर्षात वैज्ञानिक शोध आणि उपक्रम प्रयोगशाळेतून आता जनसामान्यांच्या जीवनापर्यंत खरं तर प्रत्येक घरात पोहोचले आहेत. सर्वसामान्यांचे जीवन सुखकर करण्यासाठी आता विज्ञानाचा वापर केला जात आहे.
डॉ जितेंद्र सिंग यांनी भारताची नाममुद्रा उमटवणारे अधिकाधिक कृषितंत्रज्ञान स्टार्टअप्स आणि नवीन क्षेत्रातील स्टार्टअप्स सुरू करण्याचे आवाहन केले. ते म्हणाले, सर्जनशीलता आणि नवकल्पनांसह विज्ञानाव्यतिरिक्त स्टार्टअपचेही स्वागत आहे.
भारतीय आंतरराष्ट्रीय विज्ञान महोत्सव या विषयावर डॉ जितेंद्र सिंह म्हणाले, भारतातील आणि परदेशातील विद्यार्थी, कारागीर, शेतकरी, शास्त्रज्ञ आणि तंत्रज्ञांसह भारताच्या वैज्ञानिक आणि तांत्रिक प्रगतीच्या यशाचा उत्सव साजरा करण्याचा हा सण आहे. ते म्हणाले, ही देशातील आणि परदेशातील लोकांना आणि वैज्ञानिक बंधुत्वाला एकत्र येण्याची, एकत्र काम करण्याची आणि भारत आणि मानवतेच्या कल्याणासाठी विज्ञानाचा वापर करण्याचा आनंद अनुभवण्याची संधी देते.
संभाव्य नाविन्यपूर्ण उपक्रमांबद्दल विद्यार्थ्यांना तसेच पालकांना मार्गदर्शन करण्यासाठी भारतीय आंतरराष्ट्रीय विज्ञान महोत्सवांमध्ये मार्गदर्शन कक्ष स्थापन करण्याची सूचना मंत्र्यांनी आयोजकांना केली.
या चार दिवसांत देशभरातील 8,000 हून अधिक प्रतिनिधींच्या सहभागाने समांतरपणे चालणारे 14 कार्यक्रम होणार असल्याची माहिती डॉ जितेंद्र सिंह यांनी दिली.
भारतीय आंतरराष्ट्रीय विज्ञान महोत्सव 2022 दरम्यान अनेक महत्त्वाच्या कार्यक्रमांचे आयोजन करण्यात आले आहे.
युवा शास्त्रज्ञ परिषद हा आणखीन एक मोठा उपक्रम आहे, जिथे सुमारे 1500 तरुण शास्त्रज्ञ आणि संशोधक आंतरराष्ट्रीय ख्यातीच्या विविध विषय तज्ञांशी संवाद साधतील अशी अपेक्षा आहे. भारताच्या वैज्ञानिक आणि तांत्रिक कामगिरीची झलक अनेक प्रदर्शनांद्वारे सादर केली जाईल, 'स्टार्टअप कॉन्क्लेव्ह' हे यातील आणखी एक आकर्षण असेल. भारतीय आंतरराष्ट्रीय विज्ञान चित्रपट महोत्सव सुद्धा या महोत्सवाचे आणखी एक आकर्षण असेल. हा चित्रपट महोत्सव चित्रपट निर्मात्यांना वैज्ञानिक आणि नाविन्यपूर्ण सामग्री विकसित करण्यासाठी प्रेरित करेल.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 459
भूविज्ञान मंत्रालय
समुद्रतळातील संसाधनांचा अभ्यास करण्यासाठी पाणबुडीतून 6 किमी खोलीवर तीन तज्ञांना पाठवण्याचे समुद्रयान प्रकल्पाचे लक्ष्य : किरेन रिजीजू
खोल सागरी मोहीम म्हणजे महासागरातील संसाधन संधीचा शोध घेणारी मोहीम : रिजीजू
नवी दिल्ली, 3 ऑगस्ट 2023
समुद्रतळातील संसाधनांचा अभ्यास आणि जैवविविधतेचे मूल्यांकन करण्यासाठी पाणबुडीतून 6000 मीटर खोलीवर तीन तज्ञांना पाठवणे हे समुद्रयान प्रकल्पाचे लक्ष्य आहे असे केंद्रीय भूविज्ञान मंत्री किरेन रिजिजू यांनी म्हटले आहे. संबंधित पाणबुडींचा वापर संसाधनांच्या शोधासाठी केला जात असल्याने या प्रकल्पामुळे पर्यावरणाचे नुकसान होणार नाही असे त्यांनी आज राज्यसभेत एका लेखी उत्तरात सांगितले.
खोल सागरी मोहिमेमुळे सरकारच्या सागरी अर्थव्यवस्थेला पाठबळ मिळते. देशाचे स्थूल राष्ट्रीय उत्पादन वाढवण्याची यात क्षमता आहे. देशाच्या आर्थिक वाढीसाठी उंचावलेले जीवनमान, रोजगार आणि सागरी पर्यावरणीय आरोग्यासाठी सागरी संसाधनांचा शाश्वत वापर करणे हा याचा उद्देश असल्याचे रिजीजू यांनी सभागृहाला सांगितले.
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
आरोग्य आणि कुटुंब कल्याण मंत्रालय
भारतात 165 कोटी 70 लाखांहून अधिक मात्रांचे समग्र कोविड-19 प्रतिबंधक लसीकरण
गेल्या 24 तासात 62 लाखांहून अधिक मात्रा देण्यात आल्या
भारतात रुग्ण बरे होण्याचा सध्याचा दर 94.21%
देशात गेल्या 24 तासात कोरोनाचे 2,34,281 नवे रुग्ण
देशातली उपचाराधीन रुग्णसंख्या 18,84,937
साप्ताहिक पॉझीटीव्हिटी दर 16.40%
भारताने गेल्या 24 तासात कोविड प्रतिबंधक लसीच्या 62 लाखाहून अधिक  मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 165 कोटी 70लाखांहून अधिक  मात्रा दिल्या आहेत.
एकूण 1,81,35,047 सत्रांद्वारे या मात्रा देण्यात आल्या आहेत.सकाळी 7वाजेपर्यंत प्राप्त झालेल्या एकूण मात्रांची विभागणी पुढील सारणीनुसार :
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,95,069
|
|
2nd Dose
|
|
98,59,959
|
|
Precaution Dose
|
|
32,81,815
|
|
FLWs
|
|
1st Dose
|
|
1,83,95,392
|
|
2nd Dose
|
|
1,72,18,111
|
|
Precaution Dose
|
|
37,14,213
|
|
Age Group 15-18 years
|
|
1st Dose
|
|
4,56,48,949
|
|
Age Group 18-44 years
|
|
1st Dose
|
|
53,97,99,603
|
|
2nd Dose
|
|
40,23,58,637
|
|
Age Group 45-59 years
|
|
1st Dose
|
|
20,00,62,699
|
|
2nd Dose
|
|
17,05,84,774
|
|
Over 60 years
|
|
1st Dose
|
|
12,47,17,450
|
|
2nd Dose
|
|
10,63,26,887
|
|
Precaution Dose
|
|
46,97,134
|
|
Precaution Dose
|
|
1,16,93,162
|
|
Total
|
|
1,65,70,60,692
गेल्या 24 तासात 3,52,784 रुग्ण कोरोना मुक्त झाले आहेत त्यामुळे असून  लागण झालेल्यांपैकी एकूण 3,87,13,494 रुग्ण कोरोना मुक्त झाले आहेत.
परिणामी रुग्ण कोविडमुक्त होण्याचा दर 94.21% झाला आहे.
गेल्या 24 तासात 2,34,281 नव्या रुग्णांची नोंद झाली.
देशात उपचाराधीन रुग्णांची संख्या 18,84,937 असून उपचाराधीन रुग्ण, एकूण पॉझिटीव्ह रुग्णांच्या 4.59% इतके आहेत.
देशभरात कोविड निदान चाचणी क्षमता वाढवण्यात येत असून देशात गेल्या 24 तासात 16,15,993 चाचण्या करण्यात आल्या. भारताने आतापर्यंत 72.37 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 16.40% आहे. दैनंदिन पॉझीटीव्हिटी दर 14.50% आहे.
रसायन आणि खते मंत्रालय
‘अँफोटेरिसिन-बी’ची टंचाई लवकरच दूर होईल - मनसुख मांडवीय
आणखी 5 फार्मा कंपन्यांना तीन दिवसांत भारतात नवीन औषधाचे उत्पादन करण्यासाठी मान्यता मिळाली आहे
भारतीय कंपन्यांनी अॅम्फोटेरिसिन-बीच्या 6 लाख कुप्या आयात करण्यासाठी ऑर्डर्स दिल्या आहेत
नवी दिल्ली, 20 मे 2021
रसायन व खते राज्यमंत्री .मनसुख मांडवीय यांनी आज जाहीर केले की,अँफोटेरिसिन-बीची टंचाईची समस्या लवकरच सोडवली जाईल. अॅम्फोटेरिसिन-बीचा उपयोग म्यूकोरमायकोसिसच्या उपचारांसाठी केला जातो.
https://twitter.com/mansukhmandviya/status/1395366089916260352?s=20
विद्यमान 6 फार्मा कंपन्यांव्यतिरिक्त आणखी 5 फार्मा कंपन्यांना भारतात तीन दिवसात नवीन औषधाचे उत्पादन करण्यासाठी मंजुरी मिळाली असल्याचे त्यांनी सांगितले. विद्यमान फार्मा कंपन्यांनी यापूर्वीच उत्पादन वाढवणे सुरू केले आहे असे ते म्हणाले.
त्यांनी सांगितले की भारतीय कंपन्यांनी अॅम्फोटेरिसिन-बीच्या 6 लाख कुप्या आयात करण्यासाठी ऑर्डर्स दिल्या आहेत.
मांडवीय म्हणाले की परिस्थिती सुरळीत करण्यासाठी सरकार कोणतीही कसर सोडणार नाही.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
आरोग्य आणि कुटुंब कल्याण मंत्रालय
कोविड-19 चे नवे रुग्ण आढळले
नवी दिल्ली, 4 मार्च 2020
इटलीहून जयपूरला आलेल्या कोरोनाग्रस्त पर्यटकाच्या पत्नीलाही कोरोनाची लागण झाल्याचे सिद्ध झाले आहे.
इटलीहून भारतात आलेल्या चौदा जणांना तसेच एका भारतीयाला कोरोनाची विषाणूची बाधा झाल्याचे प्राथमिक चाचणीत आढळले आहे.
दिल्लीत आढळलेल्या कोरोनाग्रस्त रुग्णाच्या कुटुंबातील सहा सदस्यांना देखील कोविड-19 ची लागण झाली आहे.
या व्यतिरिक्त तेलंगणामध्येही व्हायरल तापाचे दोन रुग्ण आढळले आहेत.
M.Chopade/S.Kane/P.Kor
(Visitor Counter : 125